पाएं अपने शहर की ताज़ा ख़बरें और फ्री ई-पेपरडाउनलोड करें
कोलेबिरा में भाजपा कार्यकर्ताओं के द्वारा पश्चिम बंगाल सरकार के खिलाफ एक दिवसीय धरना प्रदर्शन का आयोजन किया गया। मंडल अध्यक्ष अशोक इंदवार के नेतृत्व में कोलेबिरा में कोविड-19 गाइडलाइन का पालन करते हुए भाजपा कार्यकर्ताओं के द्वारा शांतिपूर्ण ढंग से पश्चिम बंगाल सरकार के खिलाफ धरना प्रदर्शन किया गया। इस मौके पर मंडल अध्यक्ष अशोक इंदवार ने कहा कि जब से पश्चिम बंगाल में विधानसभा चुनाव समाप्त हुआ है और टीएमसी की सरकार सत्ता में दोबारा आई है तब से भाजपा कार्यकर्ताओं पर अत्याचार बढ़ गया है।
टीएमसी के लोगों के द्वारा भाजपा कार्यकर्ताओं की हत्या की जा रही है तथा उनका घर दुकान तोड़ा जा रहा है यह लोकतंत्र के खिलाफ है। महिलाओं पर अत्याचार हो रहा है और राज्य की महिला मुख्यमंत्री हाथ में हाथ डालकर बैठे हुई है। यह सब काम एक महिला मुख्यमंत्री के इशारे पर हो रहा है। महिला मुख्यमंत्री के इशारे पर लोकतंत्र की हत्या की जा रही है। हम सभी भाजपा कार्यकर्ता केंद्र सरकार से जल्द से जल्द ममता सरकार को बर्खास्त कर राज्य में राष्ट्रपति शासन लागू करने की मांग कर रहे हैं। इस मौके पर भाजपा कार्यकर्ताओं के द्वारा लोकतंत्र की हत्यारिन ममता बनर्जी गद्दी छोड़ो, ममता बनर्जी शर्म करो शर्म करो, पश्चिम बंगाल सरकार हाय हाय, निर्दोषों पर अत्याचार करना बंद करो बंद करो आदि नारा लगा रहे थे. इस अवसर पर नौकरी प्रसाद सिंह, भोला साहू, दिनेश दास, चिंतामणि मिश्रा, खेरो धर सिंह के अलावे अन्य भाजपा कार्यकर्ता उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn